va v
Item want stoet en tebat opverstaen waen tuschen henricke van
outssele wonen tot westerle soen wilen gheerts in deen zijde
en reynen vanden loeken van westerle in dande zijde van eenre
gheloeften van waerscapen den voirs henricke biden voirs
reynen gedaen van eenen huyse en hove gelegen tot
westerle bide plaetse aldaer tuschen de goede willem buets
en de goede des jonchrn van wezemale en oec van zeken
sculde die de voirg reyne meynt dat hem vanden voirs
huyse de voirg henric sculdich soude wesen So sijn des
de voirs ptijen op huden voe scepen van loven comen en hebben
hen daer af en al der daer aen cleven mach ghesubmitteert
in
in seggen en vruntlike yffenen te weten de voirs henric
gheerde brueders en henricke van outsele neve des
voirs tgoex te westerle wonen En de voirs reyne
in henricke eyckemans en janne gielijs wonen tot
westerle op also dat de voirs seggen hue seggen h af
yerst
elker ptijen besceit aengehoert uuten zullen op dat
sijs oft dmeestedeel van hen eens sijn tuschen dit
en sente jans dach baptisten neestcomen En oft sij des
daen bynnen niet eens en worden noch uut en spraken
so souden de voirs iiii seggen bynnen viii dagen daer
na eenen overman kyesen den welken sij beyd pfijen
bescheit ovgeve souden en daert die dan bynnen viii
dagen daer neest volgen seet daer saelt bliven
En oft enig ptijen enich segg gebrake so soude hij
inde stat van dien eene anden geliken mogen kyesen
sond argelist Geloven vast en gestedich c
hugden velde man x